NBA: U subotu počinje play-off (18/4/02) - 2002-04-18
Istočna konferencija: New Jersey–Indiana, Detroit–Toronto, Boston– Philadelphia, Charlotte–Orlando. Zapadna konferencija: Sacramento–Ut
Na kraju regularnog dijela NBA lige, a pred početak play-off, najveće i najneugodnije iznenađenje napravili su košarkaši Milwaukee Bucksa, prošlodišnji finalisti Istočne konferencije! Oni nisu uspjeli ući u doigravanje, a prije mjesec i pol dana bili su drugoplasirana momčad Istoka! No, u posljednje 22 utakmice nanizali su čak 16 poraza, a u sinoćnjem dvoboju protiv Detroita, koji je odlučivao o tome hoće li u play-off, poraženi su sa čak 34 razlike. "Iznevjerili smo, što drugo reći. Sami smo krivi. Imali smo toliko prilika, a niti jednu nismo iskoristili", razočaran je bio trener Bucksa George Karl. Poraz Milwaukeeja iskoristili su Toronto i Indiana, koji uvjerljivim pobjedama protiv Clevelanda i Philadelphije uspjeli izboriti posljednja dva mjesta koja vode u doigravanje. Prije mjesec dana Raptorsi su imali skor 30-38 i ostali su bez najboljeg igrača Vincea Cartera. Gledatelji su im zviždali, a sino su doživjeli ovacije. S razlogom - dobili su, naime, 12 od posljednjih 14 utakmica! Indiana je imala najmanje izgleda za ulazak u doigravanje, zbog lošijeg međusobnog omjera s momčadima Milwaukeeja i Toronta. Njihov dvoboj protiv Philadelphije počinjao je kad je u Detroitu bilo poluvrijeme. Kad su vidjeli da njihovi konkurenti Milwaukee Bucksi zaostaju za 20 koševa, krenuli su u ofenzivu i do poluvremena načinili prednost od 14 poena. Na kraju su slavili sa 23 koševa viška protiv Sixersa, koji su igrali bez ozlijeđenog Allena Iversona, te Mutomba i Colemana. Na Zapadu je, pak, bilo pitanje tko će krenuti s druge pozicije u doigravanje San Antonio ili Dallas? Spursi su svoj posao obavili, pobijedivši u gostima Utah Jazz, a Dallas Mavericksi su izgubili u Phoenixu, gdje je Dan Majerle nakon 14 sezona zaključio sjajnu NBA karijeru Ovu sezonu po lošem će pamtiti igrači New York Knicksa, koji po prvi puta u posljednjih 15 godina nisu ušli u doigravanje. U subotu počinje doigravanje, a u prvom kolu sastaju se: Istočna konferencija: New Jersey – Indiana, Detroit – Toronto, Boston – Philadelphia i Charlotte – Orlando. Zapadna konferencija: Sacramento – Utah, San Antonio – Seattle, LA Lakers – Portland te Dallas – Minnesota.